CELEX: C2006/326/136
Language: et
Date: 2006-12-30 00:00:00
Title: Kohtuasi T-309/06: 14. novembril 2006 esitatud hagi — Budějovický Budvar versus Siseturu Ühtlustamise Amet — Anheuser-Busch (BUD)

30.12.2006   
            
            
               ET
            
            
               Euroopa Liidu Teataja
            
            
               C 326/64
            
         14. novembril 2006 esitatud hagi — Budějovický Budvar versus Siseturu Ühtlustamise Amet — Anheuser-Busch (BUD)
   (Kohtuasi T-309/06)
   (2006/C 326/136)
   Hagiavaldus esitati prantsuse keeles
   Pooled
   
      Hageja: Budějovický Budvar, národní podnik (České Budějovice, Tšehhi Vabariik) (esindaja: advokaat F. Fajgenbaum)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Anheuser-Busch, Inc.
   Hageja nõuded
   
               —
            
            
               Tühistada Siseturu Ühtlustamise Ameti teise apellatsioonikoja 1. septembri 2006. aasta vaidlustatud otsus asjas R 305/2005-2;
            
         
               —
            
            
               jätta sõnamärgi “BUD” registreerimise taotlus nr 24 711 kõigi klassi 32 kuuluvate kaupade jaoks rahuldamata;
            
         
               —
            
            
               edastada Esimese Astme Kohtu otsus Siseturu Ühtlustamise Ametile;
            
         
               —
            
            
               mõista kõik menetluskulud välja äriühingult Anheuser-Busch.
            
         Väited ja peamised argumendid
   
      Ühenduse kaubamärgi taotleja: Anheuser-Busch, Inc.
   
      Asjaomane ühenduse kaubamärk: sõnamärk “BUD” kõigi klassi 32 kuuluvate kaupade jaoks — taotlus nr 24 711
   
      Vastulause aluseks oleva kaubamärgi või tähise omanik: hageja
   
      Vastulause aluseks olev kaubamärk või tähis: õigus kaitstud päritolunimetusele “BUD” õlle tähistamiseks
   
      Vastulausete osakonna otsus: jätta vastulause rahuldamata
   
      Apellatsioonikoja otsus: jätta kaebus rahuldamata
   
      Väited: rikutud on määruse nr 40/94 (1) artikli 62 lõiget 1 ning rakendusmääruse nr 2868/95 (2) artiklit 20, kuna apellatsioonikoda ei ole pädev otsustama vastulausemenetluses hageja viidatud päritolunimetuse kehtivuse üle. Hageja väidab samuti, et tähis “BUD” on Prantsusmaal ja Austrias kaitstud päritolunimetus. Peale selle viitab hageja määruse nr 40/94 artikli 8 lõike 4 väärale kohaldamisele, kuna tema arvates äritegevuses kasutatakse tegelikult päritolunimetust “BUD”.
   
      (1)  Nõukogu 20. detsembri 1993. aasta määrus (EÜ) nr 40/94 ühenduse kaubamärgi kohta (EÜT 1994 L 11, lk 1; ELT eriväljaanne 17/01, lk 146).
   
      (2)  Komisjoni 13. detsembri 1995. aasta määrus (EÜ) nr 2868/95, millega rakendatakse nõukogu määrus (EÜ) 40/94 ühenduse kaubamärgi kohta (EÜT 1995 L 303, lk 1; ELT eriväljaanne 17/01, lk 189).